### Beslutninger:

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 25. maj 2022 har vedtaget Magistratens foranstående indstilling af 16. maj 2022.

### Resume

Der findes i dag to permanente puljer, hvor foreninger kan søge anlægstilskud til foreningsejede idræts- og fri-tidsfaciliteter:

”Anlægspuljen til forenings- og fritidsfaciliteter”

”Puljen til idrætsfaciliteter”

I forbindelse med den 10-årige investeringsplan i Budget 2021 blev der afsat flere midler til idræts- samt forenings- og fritidsfaciliteter. Forligskredsen blev i august 2021 enige om en udmøntningsstrategi for de 10-årige anlægsmidler (bilag 1), der bl.a. beskriver, at en andel af midlerne skal anvendes på ”Pulje(r) til selvejende idræts- og fritidsfaciliteter”.

Forligskredsen var enige om, at de fremtidige puljekriterier skal forelægges byrådet.

De fremtidige puljekriterier behandles med denne indstilling. Der foreslås samtidig en forenkling af puljerne, hvor det anbefales, at der fremadrettet kun er én pulje.

### Beslutningspunkter

Det indstilles:

At 1) der fremadrettet er én pulje til foreningsejede faciliteter til idræts-, fritids- samt outdooraktiviteter.

At 2) ansøgnings- og tildelingskriterier for puljen godkendes (bilag 2 og 3).

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 16-05-2022

Birgit Sørensen: 10

Fremsendes til [adresse] med bemærkning, at Magistraten i mødet den 16. maj 2022 anbefaler, at byrådet tiltræder Magistratsafdelingen for Kultur og Borgerservices indstilling af 2. maj 2022.

Der udarbejdes notat om de samlede årlige ressourcer til investeringer på området.

Der udarbejdes notat om bæredygtige finansierings- og samarbejdsmodeller på tværs af Kultur /Fritid og Børn og Unge.